stanford-oval/wikipedia huggingface dataset:
חוסה אנריקה סאנצ'ס
קריירת מועדונים > ליברפול

ב-12 באוגוסט 2011 עבר סאנצ'ס מניוקאסל יונייטד לליברפול תמורת 6 מיליון ליש"ט, הופעתו הראשונה בליברפול הייתה ב-13 באוגוסט במשחק נגד סנדרלנד. תוצאת המשחק הייתה תיקו 1:1. ב-20 באוגוסט הופיע בשנית במשחק נגד ארסנל באצטדיון האמירויות. תוצאת המשחק הייתה ניצחון 2:0. ב-24 בספטמבר 2011 חוסה אנריקה בישל את הבישול הראשון שלו בליברפול שעזר ללואיס סוארס לנצח במשחק 2:1 נגד וולברהמפטון וונדררס באינפלד. ב-1 באוקטובר הופיע חוסה אנריקה בדרבי הראשון של הדרבי המרזיסייד נגד אברטון במשחק זה סאנצ'ס בישל לאנדי קארול. המשחק הסתיים בתוצאה 2:0 לטובת ליברפול. ב-2 באוקטובר נבחר חוסה אנריקה לרכש הטוב ביותר של הקיץ עם 74.5% קולות מאוהדי ליברפול כנגד השחקנים החדשים צ'רלי אדם וקרייג בלאמי. ב-23 בדצמבר חוסה אנריקה נבחר על ידי ESPN לקבוצה הטובה של המחצית הראשונה של העונה.
ב-26 בפברואר 2012 חוסה אנריקה עזר לליברפול לזכות בגביע הפוטבול ליג הראשון שלהם מאז 2006 זהו הגביע הראשון של חוסה אנריקה. ב-1 באפריל חוסה נאלץ לשחק בעמדת שוער במשך 13 הדקות האחרונות של המשחק נגד קבוצתו הישנה, ניוקאסל, לאחר שפפ ריינה, הורחק מהמשחק על שנגח בג׳יימס פארץ׳. אף על פי שחוסה שמר על רשת נקייה בזמן שנותר ליברפול עדיין הפסידה את המשחק מאחר שכבר הייתה בהפסד של 2:0 בזמן שהשוער קיבל כרטיס אדום. אנריקה השתתף במאי 2012 במשחק גמר הגביע נגד צ׳לסי. התוצאה הייתה הפסד 2:1.
ב-17 בנובמבר 2012, במשחק ליגה נגד ויגן את׳לטיק, הבקיע חוסה אנריקה את השער הראשון שלו במדי ליברפול, בדקה ה-65 לאחר שהמציא את עצמו מחדש ושינה לעמדה של מגן אחורי שמאל במבנה משחק של 3-5-2 תחת המאמן ברנדן רודג׳רס. ב-1 באוקטובר 2014 הייתה הופעת הבכורה שלו בליגת האלופות במשחק של ליברפול נגד בזל. חוסה שיחק כל ה-90 דקות. המשחק התקיים בשווייץ והסתיים בהפסד 2:1.
בשלוש העונות האחרונות שלו בליברפול, חוסה השתתף ב-21 משחקים בלבד, מתוכם רק 12 היו משחקי ליגה, וזאת בעקבות פציעה בברך ימין שמעולם לא החלימה. בינואר 2016, חוסה היה הקפטיין במשחקו האחרון במדי ליברפול, במשחק גביע נגד אקסטר סיטי. ב-9 במאי 2016 שוחרר אנריקה מחוזהו בליברפול.
קריירת מועדונים > ריאל סרגוסה

ב-7 בספטמבר 2016, אחרי שהיה ללא קבוצה במשך 4 חודשים, חתם אנריקה בריאל סרגוסה מהליגה השנייה בספרד לשנתיים. הוא ערך את הופעת הבכורה שלו בקבוצה ב-8 באוקטובר כששיחק 90 דקות בהפסד 2:1 לסביליה אתלטיקו, ואת שער הבכורה שלו כבש ב-5 בנובמבר בתיקו 2:2 נגד מיורקה (כדורגל).
ב-6 בספטמבר 2017, הודיע אנריקה על פרישה מכדורגל בגלל פציעות חוזרות בברך.
חיים אישיים

במאי 2018, בעקבות גידול מוח נדיר שהתגלה אצלו, אובחן עם קורדומה (גידול המתחיל בעמוד השדרה ומתפשט לאט בגוף). ב-23 ביוני 2018 הודיע שהוא מתאושש מניתוח להסרת הגידול. הוא הכריז: "אני עכשיו בהתאוששות וכל כך אסיר תודה. החיים יקרי ערך מדי". באפריל 2019 הוא קיבל הודעה כי הוא נקי והחלים.
תארים

פוטבול ליג צ'מפיונשיפ: 2009-2010
גביע הפוטבול ליג: 2011-2012
הערות שוליים

↑  BBC, Jose Enrique: Ex-Liverpool and Newcastle defender retires with persistent knee injury, BBC, ‏6.9.2017
Summer of Love (שיר של שון מנדס וטייני)

Summer of Love (בעברית: קיץ של אהבה) הוא שיר שהוקלט על ידי הזמר-יוצר הקנדי שון מנדס, ביחד עם המפיק המוזיקלי טייני. השיר יצא לאור ב-20 באוגוסט 2021, על ידי חברת התקליטים איילנד רקורדס, כסינגל שלא מתוך אלבום. הוא הופץ לאחר שמנדס הוציא את הרמיקס לשיר "Kesi" של קמילו.
השיר הגיע למקום ה-48 במצעד הבילבורד הוט 100.
רקע וכתיבה

השיר נכתב על ידי שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס ואנדרו ג'קסון והופק על ידי טייני, ניאון16 וזמישלני. ב-6 באוגוסט 2021, מנדס השמיע קטע מהשיר בזמן שנסע במכונית. יומיים לאחר מכן, בעת שחגג את יום הולדתו ה-23, הודיע מנדס על יציאתו הרשמית של השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.
וידאו קליפ

הווידאו קליפ הרשמי של השיר פורסם ב-20 באוגוסט 2021, לצד יציאתו הרשמית של "Summer of Love" כסינגל. הוא בוים על ידי במאי הווידאו קליפים מאטי פיקויק, שעבד בעבר עם מנדס על הקליפ לסינגל שלו "Wonder" משנת 2020. הקליפ צולם במיורקה, ספרד והוא מציג את מנדס בעת עונת הקיץ, כשם השיר.
נכון לדצמבר 2021, מונה הצפיות של הקליפ עומד על למעלה מ-23 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 35 |  |
|  אוסטריה | Ö3 אוסטריה טופ 40‏ | 64 |  |
|  אוסטרליה | מצעד הסינגלים האוסטרלי | 81 |  |
|  אירלנד | מצעד הסינגלים האירי | 50 |  |
|  ארגנטינה | ארגנטינה הוט 100 | 96 |  |
|  ארצות הברית | בילבורד הוט 100 | 48 |  |
|  ארצות הברית | מצעד השירים העכשוויים למבוגרים | 20 |  |
|  ארצות הברית | מצעד 40 שירי המיינסטרים | 17 |  |
|  ארצות הברית | מצעד 40 השירים למבוגרים | 15 |  |
|  גרמניה | GfK – טופ 100 | 79 |  |
|  דרום אפריקה | אנטרטיינמנט מוניטורינג אפריקה | 71 |  |
|  הולנד | מצעד 40 הסינגלים ההולנדיים | 18 |  |
|  הולנד | מצעד 100 הסינגלים ההולנדיים | 44 |  |
|  הונגריה | Rádiós Top 40 | 25 |  |
|  הממלכה המאוחדת | מצעד הסינגלים הבריטי | 62 |  |
|  ולוניה | אולטראטופ 40 | 24 |  |
|  ליטא | AGATA | 34 |  |
|  נורווגיה | VG-lista | 36 |  |
|  ניו זילנד | המצעד הניו זילנדי הרשמי | 10 |  |
|  סלובקיה | ČNS IFPI | 34 |  |
|  פולין | ZPAV | 5 |  |
|  פורטוגל | מצעד הסינגלים הפורטוגזי | 62 |  |
|  פלנדריה | אולטראטופ 50 | 18 |  |
|  צ'כיה | ČNS IFPI | 37 |  |
|  קנדה | קנדה הוט 100 | 17 |  |
|  קנדה | CHR/Top 40 | 12 |  |
|  קנדה | Hot AC | 15 |  |
|  שוודיה | סוורייטופליסטן | 48 |  |
|  שווייץ | המצעד השווייצרי | 44 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 20 באוגוסט 2021 | הזרמת מוזיקה • הורדה דיגיטלית | איילנד • יוניברסל |  |
| איטליה | 20 באוגוסט 2021 | רדיו להיטים עכשוויים | יוניברסל |  |
| הממלכה המאוחדת | 20 באוגוסט 2021 | רדיו להיטים עכשוויים | איילנד • ריפבליק |  |
| ארצות הברית | 24 באוגוסט 2021 | רדיו להיטים עכשוויים | איילנד • ריפבליק |  |
הערות שוליים

↑  שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס, אנדרו ג'קסון
1 2 3  Shawn Mendes & Tainy – Summer of Love, נבדק ב-2021-12-04
↑  Camilo, Shawn Mendes - KESI (Remix - Audio), נבדק ב-2021-12-04
↑  Shawn Mendes, Billboard (באנגלית אמריקאית)
↑  Shawn Mendes Teases New Song 'Summer Of Love' While Driving Convertible, Q 101.9 (באנגלית)
↑  wrmf, Shawn Mendes celebrates 23rd birthday with Camila, teases “Summer of Love”, 97.9 WRMF, ‏2021-08-09 (באנגלית אמריקאית)
↑  Summer Of Love, 2021-08-20, נבדק ב-2021-12-04
↑  Daniela Avila August 20, 2021 03:50 Pm, Shawn Mendes Releases 'Summer of Love' Music Video as He Takes Fans Through Dream Vacation, PEOPLE.com (באנגלית)
↑  Shawn Mendes Reminisces About the 'Summer of Love' in New Video - Rolling Stone, web.archive.org, ‏2021-08-20
↑  Shawn Mendes - Wonder, נבדק ב-2021-12-04
1 2  Shawn Mendes, Tainy - Summer Of Love, נבדק ב-2021-12-04
↑  "Summer Of Love - Single by Shawn Mendes & Tainy on Apple Music". 20 באוגוסט 2021. נבדק ב-20 באוגוסט 2021 – via Apple Music. {{cite web}}:  (עזרה)
↑  "SHAWN MENDES "Summer Of Love" | (Radio Date: 20/08/2021)". Radio Date. 25 באוגוסט 2021. נבדק ב-25 באוגוסט 2021. {{cite web}}:  (עזרה)
↑  "Radio 1 Playlist" (באנגלית). אורכב מ-המקור ב-20 באוגוסט 2021 – via BBC Radio 1. {{cite web}}:  (עזרה)
↑  "Top 40/M Future Releases | Mainstream Hit Songs Being Released and Their Release Dates". אורכב מ-המקור ב-23 באוגוסט 2021. נבדק ב-25 באוגוסט 2021 – via AllAccess. {{cite web}}:  (עזרה)
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
| --- | --- |
בקרת זהויות :  MusicBrainz release group: cb6ec5ef-5edb-49c0-840e-226579fc7c56
ארי קטורזה

| --- | --- |
אין תמונה חופשית
 לידה:  5 באוגוסט 1969 (בן 55) בית שמש, ישראל
 מוקד פעילות:  ישראל 
 מקום לימודים:  מכללת סאונד יואב גרא, האוניברסיטה העברית בירושלים 
 שפה מועדפת:  עברית 
 פרופיל ב-IMDb
 
ארי קטורזה (נולד ב-5 באוגוסט 1969) הוא מרצה, גיטריסט, מלחין ומפיק מוזיקלי. יוצר ההרכב Anyway Gloria ומרצה בבית הספר למוזיקה "רימון", במכללת ספיר, ובמרכז הבינתחומי הרצליה.
ביוגרפיה

קטורזה נולד בבית שמש לדוד ותמר קטורזה. עוד בילדותו התעניין במוזיקת רוק משנות ה-60 כגון הביטלס, הרולינג סטונז, לצד המוזיקה של אריק איינשטיין ושלום חנוך, כוורת, יהונתן גפן ודני ליטני ועוד. קטורזה הוא בוגר בית הספר למוזיקה "סאונד" של יואב גרא, ובעל תואר דוקטור (.Ph.D) מהאוניברסיטה העברית בירושלים, העוסק בהיסטוריה אמריקנית, לימודי תרבות ומוזיקה פופולרית.
קריירה

קטורזה מרצה ב"רימון - בית הספר למוזיקה", המכללה האקדמית ספיר, המרכז הבינתחומי הרצליה ואוניברסיטת אריאל. הוא הפיק מוזיקלית אלבומים של אמנים ישראלים מגוונים, כגון יוצאי להקת אבטיפוס אייל שכטר (מתוק ומר), שרון הולצמן (זהב), לצד אלבומים ומיני-אלבומים לאורן ג'ורנו, קרן ברנר, מאי והלביאות, קולנשר והיונים ועוד.
קריירה > ספרים ומאמרים

"המחר אינו ידוע - רוקנרול והדת האמריקנית החדשה", עורך: עידן צבעוני, רסלינג 6, תל אביב, 1999.
"רוק וזהות מסביב לשעון", פנים, עורך: דוד רוזנטל, 2007.
לד זפלין - סיפורה של להקת הרוק הטובה בעולם, ריצ'י יורק (ארי קטורזה: עריכה מדעית), הוצאת רסלינג, תל אביב, 2011.
המחר לעולם אינו יודע: רוק במאה ה-20, הוצאת רימון, רמת השרון, 2012.
"אנגלי בניו-יורק - אמריקה ובריטניה ביצירה של דייוויד בואי", בתוך דייוויד בואי - האיש שנפל מכוכב אחר, עורך: עודד היילברונר, רסלינג, תל אביב, 2012.
השפעת הרוק הפסיכדלי על פוזי ושבלול, בתוך עיונים בתקומת ישראל, 2014.
פינק פלויד - להפיל את החומה, (עורך), הוצאת רסלינג, תל אביב, 2014.
"כוכב ראשי בכלוב: הצל, האנימה' ארכיטיפ הנער הנצחי והמיתוס של סיד בארט ב-The Dark Side of the Moon", פינק פלויד - להפיל את החומה, הוצאת רסלינג, תל אביב, 2014.
Katorza, Ari, "A Lead Role in Cage", in Harvest Academic Magazine for a Jungian Psychology, London, 2017.
רגישויות פוסטמודרניות במוזיקת הפוסט-פאנק של הקליק ונושאי המגבעת, 1981-1991, בתוך בתוך עיונים בתקומת ישראל, אוניברסיטת בן-גוריון,  יוני, 2017.
מדרגות לגן עדן: יהודים, שחורים ומהפכת המוזיקה האמריקנית, 1890-1965, קרן דושקין של האוניברסיטה העברית, רסלינג, תל אביב, 2017.
ארי קטורזה, 'גלות ברחוב הראשי': רגישויות ותחושות פוסט־מודרניות במוזיקת הפוסט־פאנק של 'הקליק' 'ונושאי המגבעת' 1980-1991, בכתב העת עיונים בתקומת ישראל, כרך 29 (2018).
Katorza ,Ari. " The Positive Sides of Megalomania in David Bowie's The Rise and Fall of Ziggy Stardust and the Spiders from Mars (1972), Harvest Academic Magazine for a Jungian  Psychology, London, 2018.
Katorza ,Ari. "That's Albright, Mama", Elvis Presley and The Son Lover Psychology, in Harvest Academic Magazine for a Jungian* Psychology, London, 2018.
"עינוגים בלתי יודעים: סיטאציוניזם ורגישויות פוסטמודרניות בנוסח ג'וי דייויז'ן וניו אורדק במנצ'סטר של אחרי הפאנק", בתוך רעשים בלתי ידועים, עורך: ארי קטורזה, רסלינג, תל אביב, 2019.
"רועד כמו חלב: על הצד החבוי של הבלוז בפוסט-פאנק וניו-וייב", בתוך רעשים בלתי ידועים, עורך: ארי קטורזה, רסלינג, תל אביב, 2019.
רעשים בלתי יודעים: פאנק, פוסט-פאנק וניו-וייב, (עורך) רסלינג, תל אביב, 2019.
Katorza ,Ari. "Don't Look Back in Anger: Oasis & the Psychology of Siblings, Rebirth and Trickster's Cycle, Harvest Academic* Magazine for a Jungian Psychology, London, 2020.
Katorza, Ari, "It Ain't Necessarily So: Altruism, Whiteness, and the Distortion of the Role of Jews in American Music History, Music Culture & Society, London, October, 2020.
קטורזה ארי, פלטי, ארנון, "לוקליות ואקזוטיות באמנות הלחנת השירים של שלום חנוך, 1968–1976", בתוך עיונים בתקומת ישראל, אוניברסיטת בן-גוריון, גיליון 35, יוני, 2021.
קטורזה, ארי, פלטי, ארנון, "שקט שקט: אקזיסטנציאליזם, אבסורד, חיי היומיום באמנות הלחנת השירים של דני סנסדרסון בגזוז ודודה, 1978–1980", בתוך Min-Ad, אוניברסיטת בר-אילן, מאי, 2022.
Stairway to Paradise: Jews, Blacks and the American Music, Revolution, 1890-1965,Degruyter, Berlin & Boston, 2021.
קריירה > אלבומים

סודות בחדר מדרגות
אלבום הבכורה שלו (2004), הופק בשיתוף טכנאי הסאונד מנו סוויסה, ושילב רוקנרול, פאוור פופ, פסיכדליה וסול.
"'The Spark'"
האלבום השני שלו (2012) הופק בביצוע ההרכב Anyway Gloria
שונות

הוא ערך בעבר את מגזין המוזיקה של ynet ובין השנים 2000 – 2008 כתב מאמרים וטורים בנושאי מוזיקה ותרבות ל-ynet, "ידיעות תל אביב" וידיעות אחרונות.
ישראל משה חזן

| --- | --- |
עטיפת ספרו של רבי ישראל משה חזן – 'כרך של רומי'
 לידה:  1808 ה'תקס"ח איזמיר, האימפריה העות'מאנית 
 פטירה:  1862 (בגיל 54 בערך) ה'תרכ"ג ביירות, האימפריה העות'מאנית 
 מדינה:  האימפריה העות'מאנית 
 תקופת הפעילות:  ?–1862 
 
רבי ישראל משה חזן (נודע גם בכינוי: משי"ח ה'תקס"ח, 1808, איזמיר – ה'תרכ"ג, 1862, ביירות) נכדו של רבי רפאל יוסף חזן, היה חבר בית הדין של רבי יעקב פינצ'י בירושלים, שד"ר בערי מערב אירופה, הרב הראשי של הערים רומא, קורפו ואלכסנדריה, מקובל, ומחבר ספרי יהדות בשיטת הוויכוח, שלט בשפות רבות ובמדעי הטבע, דגל בצורך ללמוד "חכמות חיצוניות" במקביל ללימוד התורה מחד, ולחם ביהדות רפורמית מאידך.
ביוגרפיה

נולד בשנת ה'תקס"ח לאביו הרב אליעזר חזן באיזמיר. בהיותו כבן שלוש שנים השתקע אביו עם משפחתו בירושלים, שם גדל. התחנך אצל סבו רבי רפאל יוסף חזן, מחבר הספר "חקרי לב". בגיל 34 נבחר כחבר בבית דינו של רבי יעקב פינצי, בו כיהן כדיין עד סוף ימיו. בבית הדין, עקב השקפות שונות בענייני דת קמו לו מתנגדים, ואף אב בית הדין הפך לגדול יריביו. בשנת ה'תקצ"ב נפטרה אשתו. זמן קצר לאחר מכן, נשא תחתיה אישה שנייה, אשר בעודו בירושלים, ילדה לו בת. ההתנגדות כלפיו מררה את חייו, והוא חיכה להזדמנות לעזוב את ירושלים. בספרו כרך של רומי, כתב, שנים לאחר מכן, בהיותו בקורפו: ”אין דעתי מיושבת עלי כי גרשוני היום מהסתפח בנחלת ה', נחלה זו ירושלים, עד ישקיף ה' משמים ויוציאני מכור הברזל, ונתן לי לחם לאכול ושבתי בשלום אל בית אבי...”.
ביוגרפיה > לונדון

רבי ישראל משה חזן ניחן בכישרון הנאום והשכנוע, ועל כן נשלח על ידי ראשי הכולל הספרדי בירושלים לחו"ל במטרה לאסוף כספי צדקה עבור בניית בית חולים בעיר. בראשית מסעו נסע לצפון אפריקה, הוא ביקר בתוניסיה, באלג'יריה ובמרוקו. בביקורו התערה בין יהודי המגרב, למד מחכמיהם והושפע מדרך לימודם, נשא ונתן איתם בדברי הלכה, ואף ביקר באתרי עתיקות היסטוריים, ובכל מקום בו עבר, השפיע על סביבתו. ממרוקו הפליג לאנגליה. בלונדון נתקלה שליחותו בקשיים שכן האגרות שהביא עמו מארץ ישראל לא נשאו את חתימתם של פקידי קושטא היהודים, והקהילה הספרדית בלונדון סירבה לשתף פעולה. גם משה מונטפיורי והברון רוטשילד, התנגדו לבניית בית החולים הספרדי בירושלים. עיתונה הלאומי של יהדות בריטניה הג'ואיש כרוניקל מתח ביקורת על משה מונטיפיורי, שלדבריו נהג כלפי הרב חזן בחוסר נימוס בכך שהתעלם ממנו בהגיעו ללונדון ואף לא הזמינו לטקס הכתרת הרב נתן אדלר שהתקיים בשעת ביקורו. התייחסותו זאת של מונטפיורי, הייתה חריגה כי הרב חזן היה נציגם של יהודי ירושלים, והביא עמו מכתבי המלצה מהרבנים חיים אברהם גאגין ויעקב ענתיבי. הסיפור הפך נושא להתנגחות בין הג'ואיש כרוניקל, והשבועון המתחרה "קול יעקב, אשר פרסמו מדי שבוע מאמרי תמיכה והתנגדות ברב חזן. הוא שהה בלונדון כחצי שנה, בתקופה זאת חיבר את ספרו 'דברי אמת ושלום'. לאחר שהבין כי התנגדותם של מונטפיורי ורוטשילד מונעת ממנו לממש את מטרת שליחותו, נסע להולנד.
ביוגרפיה > אמסטרדם

גם קהילת אמסטרדם הערימה קשיים, אך נועם הליכותיו של הרב חזן, והתערבותו של החכם באשי רבי חיים אברהם גאגין הביאו לכך שבאמסטרדם החלה שליחותו לשאת פירות. באמסטרדם נפגש עם רבי צבי הירש להרן.
בחודש תמוז תר"ד 1844 נערכה בעיר בראונשווייג שבגרמניה, האספה הרפורמית הראשונה, ובה הוכרז על עריכת "תיקונים" בהלכה ובסידור התפילה. בתגובה הריצו ראשי ארגון הפקידים והאמרכלים של אמסטרדם מכתבי תלונה לכל גדולי הדור וריכזו בידיהם את מכתבי התשובה. רבי ישראל משה חיבר ספר בשם 'קנאת ציון', בו הוא יוצא חוצץ כנגד הרפורמים וכוונתם לשנות בהלכה, ומבקר אותם באופן חריף. הפקוא"מ הדפיס את ספרו של חזן, וכנספח לספר, פרסם את מכתבי התשובה בשם 'תורת קנאות'. בשנת ה'תר"ו עזב הרב את הולנד ונסע לליסבון שבפורטוגל.
ביוגרפיה > רומא

מליסבון נסע לליבורנו שבאיטליה, שם חלה ושכב בחוליו תקופה ארוכה. חכמי העיר ובראשם רב הקהילה אברהם ברוך פיפירנו סעדו אותו בחוליו וכך התקרבו אליו ולמדו על מידותיו, ידיעותיו, השקפותיו על היהדות, ויכולותיו המנהיגותיות. כאשר הגיע לרומא כבר הגיע שמעו למנהיגיה היהודים של העיר. באותם ימים היהודים התגוררו בשכונה נפרדת, אשר בדיעבד ניתן לכנותה בשם גטו. בשכונה היהודית הוקמו חברות למתן עזרה בתחומים רבים וראשי הקהילה ניהלו את חיי התושבים ביד רמה, אך רב לא כיהן ברומא מזה כ-12 שנים. ראשי הקהילה שסברו כי רב ומנהיג כדוגמתו יוכל לשנות את התנאים הפוליטיים הגרועים ואת המצב הכלכלי הקשה של יהודי הגטו הזמינו את הרב חזן להתמנות כרב הקהילה. הרב נעתר להזמנה ובקיץ ה'תר"ז התקיים טקס ההכתרה בבית הכנסת הקטאלני שבעיר ברוב פאר והדר, ונאומי כבוד נישאו על ידי רבנים ומכובדים.
המשורר יוסף אלמנצי חיבר דברי שירה במיוחד לאירוע:
”למהולל ברוב התשבחות, החכם המפואר כמוהר"ר ישראל משה חזן, שליח ירושלים ביום אשר הונף ואשר הורם לרב קהילת רומא הנשגבה”
נָגִיל נשִׂיש נִשׂמַח, אֵין עוֹד עֵיפָתָה
הוֹפִיעַ עַל עַמּוֹ אִישׁ גֹּדֵר פָּרֶץ
כָּלָּה עָב וַיֵּלַךְ אֵין עוֹד סוּפָתָה
שֶׁמֶשׁ בִּגְבוּרָתוֹ זָרַח בָּאָרֶץ

דֹּב יָגוּר עִם פָּרָה, אֵין עוֹד אֵימָתָה
גָּמוּל יָדוֹ הָדָה עַל חֻר הַשָׁרֶץ
כַּקָטוֹן כַּגָּדוֹל, אֵין עוֹד צָרָתָה
נָס הַּיָגוֹן שָׁלוֹם הִשְׁבִּית כָּל-קָרֶץ

פִּי הֶחָכָם דִּבֶּר אֶל אַנְשֵׁי מֶרִי
שׁוּבוּ וּקְחוּ מוּסָר, כִּי עֵת לָטַעַת
 עֵץ דֵּעָה וּתְבוּנָה, עֵץ עֹשֶׂה-פְּרִי

 גִּיל יָגִיל בַּר-לֵבָב וּנְקִי כַפַּיִם
כִּי מִצִּיּוֹן תֵּצֵא תוֹרָה וָדָעַת
וּדְבַר אֵל שֹׁכֵן עַד מִירוּשָׁלָיִם
ראשית רבנותו בעיר הביאה לפריחה בחיי הקהילה היהודית ברומא. בימים אלו הוא הפגין את כישרונו המנהיגותי הרב, ייעץ, עזר והשכין שלום בין איש לרעהו. מראהו האצילי והנאה ונימוסיו המזרחיים הקסימו את תושבי העיר יהודים וגויים כאחד, ושמעו הגיע עד לבית האפיפיור פיוס התשיעי. אף בעיתונות הכללית זכה לכבוד רב ולדברי שבח. אך תוך פחות משנה קפץ עליו רוגזו של אביב העמים ויציאתו של האפיפיור לגלות, המרידות שפרצו בכל רחבי המדינה וניצחון הצבא האוסטרי בהתמודדות נגד כוחות המהפכה האיטלקים הורידו את מצב הקהילה היהודית לשפל שלא היה כמותו.
ביוגרפיה > קורפו ואלכסנדריה

בעודו מחזק את בני קהילת רומא המיוסרים, בריאותו הלכה והתרופפה, ביקש הרב ישראל משה לעלות לארץ ישראל על מנת להיקבר בה. בשנת ה'תרי"ב (1852) התפטר ממשרתו והחל בהכנות לעלייה לארץ ישראל. הוא יצא מרומא, נסע לנאפולי והמשיך דרך בארי לעיר הנמל ברינדיזי. מברינדיזי הפליג לאי קורפו, שם התעתד לשהות מספר ימים כאורחה של הקהילה היהודית, עד שימצא ספינה המפליגה ליפו. דבר בואו לאי הגיע לידיעת אנשי הקהילה אשר זה לא מכבר עזב אותם רבם רבי יהודה ביבאס, שעלה והשתקע בחברון. הם הפצירו ברב חזן לשבת על כסאו של הרב ביבאס, והוא למרות מחלתו, נעתר להם והוכתר לרבה של קהילת קורפו. גם בקורפו, כמו ברומא, פעל רבות להנהיג אחדות בקהילה והיה נערץ על ידי תושבי האי יהודים וגויים כאחד.
על כס הרבנות בקורפו ישב עד לשנת ה'תרי"ז, שבה עבר לכהן כרבה של אלכסנדריה במקום קודמו וקרובו, הרב שלמה חזן.
ביוגרפיה > אחרית ימיו

בשנת ה'תרכ"ב עלה הרב ישראל משה חזן חזרה לארץ ישראל, והשתקע בעיר יפו. את מקומו באלכסנדריה החליף הרב נתן עמרם החל משנת ה'תרכ"ג.
בשל מחלתו, בחודש חשוון ה'תרכ"ג (1862), נסע לעיר ביירות להחליף אוויר, אולם לא האריך ימים ונפטר בחודש טבת. יום פטירתו אינו ידוע אך נהוג לציינו בי' טבת. מקום קבורתו בסביבות העיר צידון.
מחידושיו בהלכה

קבלת הוראות רבי יוסף קארו בתשובותיו – מה שקיבלו יהודי המזרח עליהם את הוראותיו ההלכתיות של רבי יוסף קארו אינו נוגע רק לספר השולחן ערוך, אלא גם לתשובותיו של הבית יוסף (כגון ספרו אבקת רוכל).
התנאים להגדרת מאבד עצמו לדעת – לדעתו יש ארבעה תנאים כדי להחשיב אדם כמאבד עצמו לדעת, ואם חסר אחד מהם יש לנהוג בו ככל נפטר: א) שיאמר בפה מלא שרוצה לפגוע בעצמו. ב) שיעלה לגג ויפול מיד סמוך לאיום. ג) שתהיה העלייה לגג דרך כעס או צער. ד) שלא נתברר שעשה תשובה כלל. לכך הוסיף בהסתייגות תנאי חמישי, שלא היו לאותו אדם סבל וצרות.
ספריו

ישראל משה חזן, קנאת ציון, באתר היברובוקס, אמסטרדם, 1846
ישראל משה חזן, נחלה לישראל, באתר היברובוקס, וינה, 1851
ישראל משה חזן, קדושת יום טוב, באתר היברובוקס, וינה, 1855
ישראל משה חזן, שארית נחלה, באתר היברובוקס, אלכסנדריה, 1862
ישראל משה חזן, כרך של רומי, באתר היברובוקס, ליבורנו, 1876
תשובות הגאונים, באתר היברובוקס, עם הגהות אי"י הי"ם מאת ישראל משה חזן, ליבורנו, 1869
נצח ישראל – על חכמת הקבלה
חוקר לב – שו"ת
ישמח לב – דרושים
לקריאה נוספת

אבי שגיא, הרב משה ישראל חזן, בין פרטיקולריזם לאוניברסליזם, בתוך: יהדות: בין דת למוסר, ספריית ״הילל בן חיים״, הוצאת הקיבוץ המאוחד בשיתוף: מכון שלום הרטמן ומרכז יעקב הרצוג, תל אביב 1998, עמ׳ 317.
יוסף פאור הלוי, הרב ישראל משה חזן האיש ומשנתו, ירושלים, תשל״ז.
הערות שוליים

↑  יוסף פאור, הרב ישראל משה חזן - האיש ומשנתו, עמוד י"ב, דפוס המערב, ירושלים, 1977
↑  אריה לייב פרומקין, תולדות חכמי ירושלים, דפוס סלומון, ירושלים, חלק שלישי, פרק ח', עמוד 303, באתר היברובוקס, יעקב שור בהקדמתו לספר העתים של רבי יהודה בן ברזילי הברצלוני
↑  למרות המחלוקות לא הודח הרב חזן ממשרתו.
↑  יוסף פאור, הרב ישראל משה חזן - האיש ומשנתו, עמוד ט"ז, דפוס המערב, ירושלים, 1977
↑  ישראל משה חזן, כרך של רומי, מהדורת ליוורנו, תרל"ו, סי' ז', באתר היברובוקס
↑  "קול יעקב" - "The voice of Jacob", שבועון יהודי אנגלי, בעריכת יעקב אברהם פרנקלין, אבי משפחה חשובה ביהדות אנגליה
↑  אריה מורגנשטרן, השיבה לירושלים, עמוד 108–109, הוצאת שלם, ירושלים, ה'תשס"ז
↑  ברינדיזי - עיר נמל עתיקה לחוף הים האדריאטי, בעבר שימשה כנקודת מעבר של הצלבנים בדרכם לארץ ישראל
↑  בשם רבי יום טוב אליקים אב"ד חברון, שו"ת כרך של רומי (סימן כ"ד דק"ב ע"ב). רבי אליהו מני הביא את דברי בעל כרך של רומי בספרו שו"ת "תנא דבי אליהו", סימן פט.
↑  שו"ת כרך של רומי סימן י"ד, הביאו הרב יוסף חיים מבגדד, שו"ת רב פעלים חלק ג, יורה דעה סימן כט
| 0 | 1 | 2 |
| --- | --- | --- |
| הקודם: הרב שלמה חזן (אלכסנדריה) | רבנים ראשיים של אלכסנדריה | הבא: הרב נתן עמרם |
| --- | --- |
בקרת זהויות :  NLI: 987007262564005171  GND: 130338125  ISNI: 0000 0000 8100 1152  LCCN: nr92001229  NTA: 300376227  SELIBR: 266588  SUDOC: 100955533  VcBA: 495/23222  VIAF: 20787932   WorldCat (עם VIAF): 20787932
הקונגרס הציוני העולמי החמישי

הקונגרס הציוני החמישי התקיים בבזל ב-26 בדצמבר 1901. לקונגרס עוצבה כרזה אמנותית מעשה ידיו של הצייר אפרים משה ליליין.
בנימין זאב הרצל משקיף ממרפסת מלון שלושת המלכים בבזל שבשווייץ, בעת הקונגרס הציוני החמישי, תרס"ב-1901 (צילם: אפרים משה ליליין)
בראש הקונגרס ישב מנהיג התנועה הציונית ד"ר בנימין זאב הרצל. נשיאות הקונגרס כללה את ד"ר מקס נורדאו, ד"ר יחיאל צ'לנוב ופרנסיס מונטיפיורי (1860–1935).